Tolvajcéh

# Toljavcéh

Veridia kontinensén számos egymástól független tolvajcéh tevékenykedik. Elsősorban a nagyvárosokban találhatóak meg, de a kontinensen mindenfele vannak kis ágaik, ezek általában az egyik város alszervezeteként működnek. A tolvajcéhek nagyrésze egy bűnszervezetként funkcionál, de a vidéki céhek közül páran inkább valami Robin Hoodként gondolnak magukra. A tolvajcéhek elismerik és tiszteletben tartják egymást és egymás területét.

A tolvajcéhek ugyan nem mindegyik nagyvárosban rendelkeznek erős jelenléttel, de jelen vannak mindegyikben. Általában olyan helyeken gyülekeznek ahol nagy a tömeg és a nyüzsgés, mert ott könnyen el lehet tűnni.

## Vezetés és hierarchia

A tolvajcéheket jellemzően egy titokzatos tanács vezeti az árnyak tanácsa vagy a nagymester.

### Az árnyak tanácsa

Az árnyak tanácsa a tolvajcéhek öt vezetőjét takarja, általában a vezetőknek álneveik vannak. Mindegyik tanácstag a szervezet egy részének a működéséért felelős: információszerzés, pénzügyek, toborzás, biztonság és merényletek. Minden fontos döntés felett a tanács hozza meg a döntést, személyük kiléte általában csak pár bizalmas céhtag által ismert.

## Eskütétel

A tolvajcéhek beavatási szertartása során az eskütételre is sorkerül. Egy pár jellemző része az esküjüknek a következők:

* A céh titkait mindenáron őrizd meg magadnak
* Ne áruld el testvér
* Csak akkor ölj, ha az szükséges

Az eskü megszegése súlyos büntetéseket von maga után. Aki megszegi a szabályokat azt megkínozzák, száműzik esetleg megölik.

## Hírnevük

A tolvajcéhek híresek az ügyfeleikkel szembeni diszkrécióról és a professzionális és precíz munkavégzésről . Legendákba illő rablásokat és merényleteket hajtottak végre a történelem folyamán, olyan ravaszsággal, profizmussal és precízióval, hogy senki más nem tudott eddig semmi hasonlót megismételni. A bűnözők és egyéb alvilági szervek félik és tisztelik őket.

## Műveletek és tevékenységek

A céh különböző bűnözői tevékenységekre specializálódott

* Nagyszabású rablások nemesek, kereskedők, politikusok és egyéb befolyásos emberekkel szemben
* Kémkedés és információgyűjtés gazdag ügyfelek számára
* Mágikus tárgyak csempészése és beszerzése
* Bármilyen jellegű merénylet végrehajtása

## Biztonságos házak és erőforrások

A céheknek számos rejtekhelyük van a városokban és kiépített útvonalaik, hogy a feltűnést elkerülve tudjanak közlekedni.

## Fedőüzlet

A céhek, hogy bevételeiket tisztára tudják mosni általában magas színvonalú az elitet kiszolgáló szerencsejáték-házakat üzemeltetnek. Ez tökéletes találkozóhely az üzleteik bonyolítására is, mert sok befolyásos, előkelő ember megfordul náluk. Mindemellett ezek a szerencsejáték-házak információszerzésre is kiválóak, mert itt az emberek szabadon beszélgetnek egymás közt.

## Befolyás

Több tolvajcéh is túlmutat a bűnözői tevékenységéken. Manipulálják a feketepiacot, a csempészáruk áramlását és a városi nemességen belül is számos informátorral rendelkeznek. Jelentős befolyással bírnak a városaik hatalmára és helyi politikájára.

## A rendfentartó szervek

A rendfentartó szervekkel általában egy nagyon feszült, de mindkét félnek előnyös,gyümülcsöző kapcsolatot ápolnak. A céh értékes információkkal látja el az őrséget, az őrség meg szemet huny bizonyos tevékenységeik felett. De ez jellemzően egy nagyon törékeny kapcsolat, ami bármikor konfliktusba torkolhat.